Diari Oficial de la Generalitat Valenciana


Sumari del DOGV 9239, del 21-12-2021 (2021/12620)

RESOLUCIÓ de 13 de desembre de 2021, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual es determinen les hores lectives de tutoria de Formació Professional Dual per als centres docents privats concertats, curs 2020-2021, amb caràcter de màxim.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12217


Data del document
:   13-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de desembre de 2021, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual es determinen les hores lectives de tutoria de Formació Professional Dual per als centres docents privats concertats, curs 2020-2021, amb caràcter de màxim. [2021/12709]  
L'article 11.9 de la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), estableix que els centres que disposen de projectes de Formació Professional Dual aprovats i en funcionament podran disposar de fins a 6 hores addicionals de professorat a les contingudes amb caràcter general en els mòduls econòmics de l'annex I d'aquesta llei, en el cicle formatiu de grau mitjà o de grau superior objecte d'aquesta modalitat, d'acord amb el que s'estableix en l'article 30 de l'Ordre 2/2014, de 13 de gener, de la Conselleria d'Educació, Investigació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana.  
Les direccions generals de la Conselleria d'Educació, Cultura i Esport competents en matèria de Formació Professional Dual i en matèria de finançament de centres concertats emetran les corresponents resolucions conjuntes en les quals consten les hores concedides i la relació nominal de docents per a la seua inclusió en nòmina de pagament delegat. La Direcció General de la Conselleria d'Educació, Cultura i Esport competent per raó de la matèria de finançament de centres concertats pagarà les hores concedides en la nòmina de pagament delegat dels centres concertats.  
A la vista del precepte esmentat, es produeix una situació de dualitat en els procediments a establir respecte dels cursos escolars 2020-2021 i 2021-2022, ja que al curs 2020-2021 li és aplicable la Llei 10/2019, de 27 de desembre, de pressupostos de la Generalitat per a l'exercici 2020, per al primer quadrimestre del curs escolar (setembre a desembre de 2020), en la qual s'establia que el cost de les hores de professorat que es determinen en les resolucions corresponents, s'abonarà al centre prèvia justificació de la despesa realitzada durant el curs corresponent i es realitzarà un pagament únic de reintegrament al centre, al final del curs, de les quantitats efectivament justificades i abonades en concepte de salaris i càrregues socials. Per tant, no pot establir-se un procediment per a la inclusió dels professors en la nòmina de pagament delegat dels centres concertats, sinó que ha de mantindre's el procediment de reintegrament al centre de les hores addicionals de tutoria.  
  
Per al curs 2021-2022 es produeix una transició des d'un procediment de reintegrament al centre de les hores addicionals autoritzades a un abonament d'aquestes hores directament al professorat que les impartisca en la nòmina de pagament delegat dels centres concertats, i sent que la Llei 4/2020, de 30 de desembre, de pressupostos de la Generalitat per a l'exercici 2021 és aplicable a tots dos cursos, en la Resolució de 26 de juliol de 2021, subscrita per les direccions generals abans citades, en el punt tercer del seu annex I, s'estableix que les sol·licituds de les hores lectives de tutoria de Formació Professional Dual pels centres docents privats concertats, per al curs 2020-2021, es resoldran per aquestes direccions generals amb informe previ de la Direcció General de Formació Professional i Ensenyaments de Règim Especial, i s'estableixen dos procediments simultanis, en l'annex I i l'annex II d'aquesta resolució, que permeten tant el reintegrament de les hores addicionals d'FP Dual per al curs 2020-2021 com la inclusió dels professors en la nòmina de pagament delegat dels centres concertats per al curs 2021-2022.  
L'esmentat article 30 de l'Ordre 2/2014, de 13 de gener, fixa els criteris per a determinar les hores lectives al tutor o tutora de Formació Professional Dual del grup del cicle formatiu, en funció del nombre d'alumnat que curse la Formació Professional Dual i el nombre d'empreses col·laboradores. Així mateix, la disposició transitòria única fixa aquests criteris quan es tracte del seu primer any d'implantació en qualsevol cicle formatiu.  
Vista la Resolució de 26 de juliol de 2021, subscrita per les direccions generals abans citades, que en el punt tercer de l'annex I estableix que les sol·licituds de les hores lectives de tutoria de Formació Professional Dual pels centres docents privats concertats, per al curs 2020-2021, les resoldran aquestes direccions generals amb l'informe previ de la Direcció General de Formació Professional i Ensenyaments de Règim Especial.  
Vist l'informe de 12 de novembre de 2021, així com l'informe complementari de data 1 de desembre, subscrits pel director general de Formació Professional i Ensenyaments de Règim Especial, i comunicat a la Direcció General de Centres Docents, informe segons el qual «la Direcció General de Formació Professional i Ensenyaments de Règim Especial va autoritzar els projectes de Formació Professional Dual als centres docents esmentats en el document annex, en les dates consignades en aquest» i que estableix «el nombre d'hores lectives de tutoria de Formació Professional que correspondria a cada cicle formatiu, prenent com a referència el fitxer facilitat per la Direcció General de Centres Docents, en el qual es resumeixen les dades relatives a les sol·licituds presentades pels centres docents privats concertats, seria el que es detalla en el document annex esmentat».  
  
Resultant que per a l'obtenció del cost hora, s'ha partit de l'import del mòdul econòmic, en els conceptes «salaris, càrregues socials» + «despeses variables» per a l'etapa de cicles formatius de primer curs (el primer curs té 30 hores lectives mentre que el segon té 35 hores lectives conforme als currículums, en proporció als quadrimestres del curs escolar, recollits en l'annex I de la Llei 10/2019, de 27 de desembre, de pressupostos de la Generalitat per a l'any 2020, modificada per Decret llei 18/2020, de 27 de novembre, de modificació de la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8964, d'01.12.2020), així com l'annex I de Llei 4/2020, de 30 de desembre, de pressupostos de la Generalitat per a l'exercici 2021, modificada per Decret llei 9/2021, de 2 de juliol, de modificació de la Llei 4/2020, de 30 de desembre, de pressupostos de la Generalitat per a l'exercici 2021, amb la següent formulació:  
  
[(salaris, càrregues socials + despeses variables) x 4 (set. a des. 2020) / 12 (mesos)] + [(salaris, càrregues socials + despeses variables) x 8 (gener a agost 2021) / 12 (mesos)] / 30 hores lectives.  
El cost/hora màxim de les hores addicionals de professorat s'obté com a resultat de dividir la mitjana obtinguda entre 30, que són les hores lectives setmanals del mòdul de cicles formatius per al primer curs, i per al segon curs 35 hores lectives.  
  
Per al primer curs:  
[(salaris, càrregues socials + despeses variables) x 4 (set. a des. 2020) / 12 (mesos)] + [(salaris, càrregues socials + despeses variables) x 8 (gener a agost 2021) / 12 (mesos)] / 30 hores lectives.  
  
[(53.247,81+10.546,06)x4/12] + [(53.810,09+10.640,97) x 8/12]/30=  
[21.264,62 + 42.967,37]/30 = 2.141,06 - cost hora/anual  
  
Per al segon curs:   
[(salaris, càrregues socials + despeses variables) x 4 (set. a des. 2020) / 12 (mesos)] + [(salaris, càrregues socials + despeses variables) x 8 (gener a agost 2021) / 12 (mesos)] / 35 hores lectives.  
[(62.122,45 +12.303,73)x4/12] + [(62.681,55+12.414,46)x8/12]/35 = 2.139,22 -  
[24.808,72 + 50.064,00 ]/35= 2.139,22 - cost hora/anual  
  
Resultant que, comprovada la documentació aportada pels beneficiaris, no estan incursos en les prohibicions establides en l'article 13, paràgrafs 2 i 3, de la Llei 38/2003, de 17 de novembre, general de subvencions, i es troben al corrent de les obligacions per reintegrament de subvencions.  
Resultant que existeix retenció de crèdit suficient per a les hores addicionals de tutoria de Formació Professional Dual, per al curs 2020-2021, amb càrrec a l'aplicació pressupostària 61.10.07.790.91, codi de línia S8231, núm. de proposta comptable 480.  
Per això, fent ús de les competències atribuïdes per l'article 70 de la Llei 5/1983, de 30 de desembre, del Consell, en relació amb els articles 84 i 86 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Autoritzar, com a màxim, un total de 292 hores lectives de tutoria de Formació Professional Dual per als centres docents privats concertats per al curs 2020-2021, amb càrrec a l'aplicació pressupostària 85.93.22.256.61, codi de línia S8231, concert de règim singular, per import total de 624.885,92 - als titulars dels centres concertats segons es detalla en la relació adjunta.  
  
Segon  
Assignar un màxim d'hores lectives de tutoria de Formació Professional Dual als centres docents privats concertats, per al curs 2020-2021, segons la previsió establida en l'annex que acompanya la present resolució, en el qual s'especifiquen els centres, cicle formatiu, data d'autorització, màxim d'hores de tutoria autoritzades, així com l'import total màxim a justificar.  
  
Contra la present resolució, que no esgota la via administrativa, els interessats podran interposar recurs d'alçada davant el secretari autonòmic d'Educació i Formació Professional, en el termini d'un mes, comptador des de l'endemà de la seua notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de desembre de 2021.- El director general de Centres Docents: José Joaquín Carrión Candel. El director general de Formació Professional i Ensenyaments de Règim Especial: Manuel Gomicia Giménez.